cyanic-selkie/wikianc huggingface dataset:
Martin Dempsey
Liv og virke
Dempsey vokste opp i Bayonne i New Jersey og tok high school-eksamen fra John S. Burke Catholic High School, en privat, katolsk high school i Goshen, Orange County i New York. Han gikk ut fra United States Military Academy (West Point) i 1974.
Poseidonios
Forfatterskap
Poseidonios ble feiret som et universalgeni over hele den gresk-romerske verden ettersom han kom til å mestre all kunnskap i sin tid, tilsvarende som med Aristoteles og Eratosthenes. Han forsøkte å skape et forent system for forståelse av menneskelig viten, intellekt og universet som vil gi en forklaring og være en rettledning for menneskelig oppførsel.
Martin Dempsey
Liv og virke
Fra juni 2003 og fram til juli 2005 var han sjef for 1. panserdivisjon, hvorav 14 måneder i Irak. I Irak hadde han i tillegg også den operative kommandoen over 2nd Armored Cavalry Regiment og en brigade fra 82nd Airborne Division.
Han har vært kommanderende general for US Army Training and Doctrine Command. Han var tidligere den konstituerte sjefen for US Central Command fra 24. mars 2008 til 30. oktober 2008 og han var assisterende sjef for US Central Command fra august 2007 til 23. mars 2008. Han har også tidligere fungert som kommanderende general for Multi-National Security Transition Command i Irak.
Poseidonios
Forfatterskap
Ingen av hans verker er bevart intakte. Alt som er igjen er kun i fragmenter, men titlene og innholdsfortegnelsene til mange av hans bøker er kjente.
Martin Dempsey
Liv og virke
Dempsey var med under Operation Desert Storm og Operation Enduring Freedom. Han er en firestjerners general som har blitt tildelt medaljene Defense Distinguished Service Medal og Army Distinguished Service Medal.
Poseidonios
Filosofi
For Poseidonios var filosofi den fremste kunnskap og alle andre individuelle vitenskaper var underordnet filosofien som var det eneste som kunne forklare kosmos. Alle hans verker, fra vitenskapelige til historiske, var i sitt vesen uatskillelig filosofiske.
Martin Dempsey
Liv og virke
26. mai 2011 ble det kunngjort at president Barack Obama hadde utnevnt Dempsey til den kommende Chairman of the Joint Chiefs of Staff etter admiral Michael Mullen som blir pensjonert 30. september.
Poseidonios
Filosofi
Han aksepterte stoisk kategorisering av filosofien i fysikk (naturfilosofi, inkludert metafysikk og teologi), logikk (inkludert dialektikk) og etikk. Disse tre kategoriene var for ham, på stoisk vis, uatskillelige og innbyrdes avhengige deler av en organisk og naturlig helhet. Han sammenlignet dem med et levende vesen, men fysikken som kjøttet og blodet, logikken som beinene og senene som holdt organismen sammen, og til sist etikken, den viktigste delen som tilsvarte sjelen. Hans store filosofiske visjon var at universet i seg selv var tilsvarende innbyrdes forbundet som en organisme, skjønt kosmisk «sympatisk» i all henseende fra den fysiske verdens utviklingen til menneskehetens historie.
Til å være en overbevist stoiker, var Poseidonios, som Panaitios fra Rhodos og andre stoikere fra den midtre perioden, eklektisk. Han fulgte ikke bare de eldre stoikere, men også Platon og Aristoteles. Selv om det ikke er sikkert, er det hentydninger som kan bety at Poseidonios kan ha skrevet en kommentar på Platons dialog Timaios. Han var den første stoiker som avgikk fra den ortodokse lære at sinnsbevegelse eller pasjonene var ufullkomne eller mangelfulle bedømmelser, og fastslo at Platons syn på sjelen var riktig, det vil si at pasjonene var en iboende og nødvendig del av menneskelig natur. I tillegg til rasjonelle forklaringer, lærte Poseidonios at den menneskelige sjel hadde evnene som var åndfulle (raseri, begjær for makt, besittelser og lignende) og ønskelige (behov for seksualitet og makt). Etikk var problemet om hvordan man skulle forholde seg til disse sinnsbevegelsene og pasjonene, og gjenopprette fornuft som den dominerende evne.
Poseidonios opprettholdt den stoiske lære om logos, som til sist gikk videre inn i de jødisk-kristne trosforestillinger. Poseidonios bekreftet også den stoiske lære om framtidig verdensbrann, det vil si at ved en forutbestemt tid vil hele verden være underlagt en storbrann eller total ødeleggelse, og deretter gjenreise seg på nytt.
Fysikk
I stoisk fysikk fremmet Poseidonios en teori om kosmisk «sympati» (sumpatheia), en organisk innbyrdes forhold av all framtoninger i verden, fra himmelen til jorden, som en del av en rasjonell formgivning som forente menneskeheten og alle ting i universet, selv de som var midlertidig og romlig adskilte. Selv om hans lærer Panaitios hadde betvilt divinasjon, benyttet Poseidonios teorien om kosmisk sympati som støtte for hans tro på divinasjon, enten det var gjennom astrologi eller profetiske drømmer, som en form for kvasivitenskapelig forutsigelse.
Astronomi
En del fragmenter av hans skrifter om astronomi har blitt bevart via en avhandling av Kleomedes, Om de sirkulære bevegelser til himmellegemer, det første kapittelet i andre bok (del) synes for det meste å ha vært kopiert fra Poseidonios. Posidonios framskyndet teorien om at solen utstrålte en vital kraft som gjennomtrengte verden.
Poseidonios konstruerte et planetarium, muligens tilsvarende til Antikythera-mekanismen. Posidonios' planetarium, i henhold til Cicero, framstilte de daglige bevegelser til solen, månen og de fem kjente planetene.
Geografi, etnologi og geologi
Poseidonios’ berømmelse hinsides spesialiserte filosofiske miljøer hadde begynt, senest, på 80-tallet med utgivelsen av verket Om havet og tilstøtende områder. Dette verket var ikke bare en samlet representasjon av geografiske spørsmål i henhold til samtidens vitenskapelige kunnskap, men den tjente til å popularisere hans teorier om de indre sammenhenger i verden, å vise hvordan alle krefter hadde en effekt på hverandre og hvordan innbyrdes sammenhenger også hadde effekt på menneskelig liv, til de politiske som de personlige sfærer. I dette verket utdypet han sin teori om effekten av klimaet på et menneskes karakter, noe som omfattet hans representasjon av "folkeslagenes geografi". Denne teorien var mer spekulasjon enn vitenskap, men den hadde også politiske virkninger — hans romerske lesere ble fortalt at den klimatiske sentrale posisjonen til Italia var en vesentlig betingelse for den romerske skjebne om å dominere verden. Som stoiker gjorde han imidlertid ingen fundamentale skiller mellom de siviliserte romerne som verdens herre og mindre siviliserte folkeslag.
Poseidonios målte Jordens omkrets ved å referere til posisjonen til stjernen Canopus. Som forklart ved Kleomedes observerte Poseidonios stjernen var på, men aldri over horisonten av Rhodos, mens i Alexandria så han den stige så mye som 7½ grader over horisonten (lengdegraden bue mellom breddegraden av to lokaler er faktisk 5 grader 14 minutter). Ettersom han tenkte at Rhodos var 5000 stadia grunnet nord for Alexandria, og at forskjellen i stjernens stigning indikerte at avstanden mellom to lokaler var 1/48. av sirkelen, multipliserte han 5000 med 48 for å komme til tallet 240 000 stadia for jordens omkrets. Ettersom det er problematisk å oversette stadia til moderne enheter for avstand, da antikkens stadium kunne måle alt fra 157 til rundt 211 meter, er det generelt antatt at den stadium som Posidonios benyttet var bortimot nøyaktig 1/10 av en moderne engelsk statute mile (1760 yard, det vil si 5280 feet, eller rundt 1609 meter) Det vil si nær midten av antikkens rekkevidde. Således kan Poseidonios' beregning på 240 000 stadia oversettes til 24 000 miles = 38 624,256 kilometer, noe som ikke er mye kortere enn den faktiske omkretsen på 24,901 miles = 40 074,27 kilometer.
Poseidonios baserte sin tilnærming til å finne jordens omkrets på beregningene fra Eratosthenes, som et århundre tiligere hadde benyttet solens stigning ved en annen breddegrad for å komme til et tall på 250 000 stadia (hvilket han rundte av til 252,000 slik at det ville bli delbar med 60). Som med Poseidonios, er Eratosthenes stadium antatt å ha vært lik med 1/10 av en engelsk mil (1609 meter), slik at hans beregning kan oversettes til 25 000 (eller 25 200) engelsk miles. Begges tall for jordens omkrets var fabelaktig presise, støttet delvis i hvert tilfelle av gjensidig kompenserende feil i beregningene. Imidlertid reviderte Poseidonios senere sin opprinnelige beregning ved å korrigere for avstanden mellom Rhodos og Alexandria til 3 750 stadia, noe som resulterte i en omkrets på 180 000 stadia, eller 18 000 miles. Geografen Klaudios Ptolemaios diskuterte og foretrakk denne reviderte beregningen til Poseidonios framfor den tilsvarende fra Eratosthenes, og i løpet av middelalderen ble de lærde fordelt i to leirer i striden over jordens omkrets som enten identifiserte seg med Eratosthenes' beregning eller foretrakk Poseidonios'.
Som Pytheas fra Massalia mente Poseidonios at det var månen som årsaken til tidevannet. Poseidonios tok derimot feil av den egentlige grunnen. Han hadde spekulert at månen var en blanding av luft og ild, og tilskrev tidevannets årsak til månens hete, varmt nok til å foresake at vannet svellet opp, men ikke varmt nok til at det fordampet.
Han nedtegnet også observasjoner av både jordskjelv og vulkaner, inkludert redegjørelser av utbrudd fra vulkaner på De eoliske øyer, nord for Sicilia.
Meteorologi
I sine skrifter om meteorologi fulgte Poseidonios den gamle mester Aristoteles. Han teoretiserte over årsakene til skyer, tåke, vind og regn foruten også frost, hagl, lynnedslag og regnbuer. Selv om han nærmet seg disse emnene på vitenskapelig vis var ikke i nærheten til å komme med en forklaring som var i nærheten av være korrekt.
Matematikk
Poseidonios var en av de første som forsøkte å bevise Euklids femte postulat, parallellaksiomet. Han foreslo å endre definisjonen av parallelle, rette linjer til et likeverdig utsagn som tillot ham å bevise postulatet. Derfra kunne Euklids geometri ble restrukturert, plasserte det femte postulat blant teoremene isteden.
I tillegg til hans skrifter om geometri er Posidonios kreditert for å skape en del matematiske definisjoner, eller for å artikulere synspunkter på tekniske begreper som eksempelvis '«teorem og «problem».
Historie og militær taktikk
Hans historieverk gikk bortenfor jorden og inn i himmelen. Menneskeheten var ikke isolert i hver deres egne politiske historier, men var en del av kosmos. Historieverket var derfor ikke opptatt av avsondret politisk historie til folk og enkeltmennesker, men omfattet også diskusjoner av alle krefter og faktorer (geografiske faktorer, mineralressurser, klima, ernæring og lignende) som lot mennesker fungere, handle og være en del av deres miljø. Eksempelvis vurderte han klimaet i Arabia og solens livgivende styrke, tidevann (tatt fra hans bok om havene), og klimatisk teori for å forklare folkeslagenes etniske eller nasjonale karakter.
Om jødene
Poseidonios' skrifter om jødene er antagelig kilden for Diodorus Siculus' redegjørelse om beleiringen og antagelig også for Strabon. En del av Posidonios' argumenter er gjendrevet av Josefus i Contra Apionem (Mot Apion).
Omdømme og innflytelse
I sin egen tid ble Posidonios en berømt internasjonal skikkelse som forfatter over bortimot de fleste filosofiske emner over hele den gresk-romeske verden. Han ble i omfattende grad lest og sitert av andre forfattere i sin samtid, blant annet Cicero, Titus Livius, Plutark, Strabon (som karakterisert Posidonios «den mest lærde av alle filosofer i min tid»), Kleomedes, Seneca den yngre, Diodorus Siculus (som benyttet Posidonios som en kilde for sitt verk Bibliotheca historia [«Historiske bibliotek»]), og andre. Selv om hans utsmykkede stil og retorikk gikk av moten kort tid etter hans død, ble han bejublet i løpet av sin tid for sin litterære sikkerhet og som en stilist.
Posidonios var en betydelig kilde om kelterne i Gallia og ble i stor grad sitert av Timagenes fra Alexandria, Julius Cæsar, den sicilianske grekeren Diodorus Siculus og den greske geografen Strabon.
Posidonios synes å ha bevegd seg med lettet blant de øvre echelon, samfunnslag, i det romerske samfunn som en ambassadør fra Rhodos. Han knyttet seg til ledende figurer i den senere romerske republikken, inkludert Cicero og Pompeius, begge besøkte ham på Rhodos. I 77 f.Kr. da Cicero var i tyveårene overvar han Posidonios’ forelesninger, og de fortsatte å brevveksle. I verket De Finibus fulgte Cicero tett Posidonios' presentasjon av Panaitios’ etiske lære. Posidonios møtte Pompeius da han var ambassadør i Roma og Pompeius besøkte ham to ganger på Rhodos, en gang i 66 f.Kr. under hans krigstokt mot pirater og på nytt i 62 f.Kr. under hans kampanjer i øst. Han ba også Posidonios om å skrive hans biografi. Som en tegn på respekt og stor ære lot Pompeius sine fasces foran Posidonios’ dør. Andre romere som besøkte Posidonios på Rhodos var Velleius, Cotta, og Lucilius.
Den greske geografen Klaudios Ptolemaios var imponert over hvor sofistikerte Posidonios’ metoder var, noe som inkluderte korreksjon for lysbrytningen gjennom sammentrengt luft nær horisonten. Ptolemaios anerkjennelse av Posidonios’ resultat framfor Eratosthenes’ tidligere og mer korrekte tall, førte til at det ble det aksepterte svaret på spørsmålet om jordens omkrets i de neste 1500 årene.
Posidonios befestet stoismen for den midtre perioden med samtidens lærdom. Nest etter hans lærer Panaitios fra Rhodos, gjorde han mest ved sine skrifter og personlige kontakter til å spre stoismens tanker til den romerske verden. Et århundre senere refererte Seneca den yngre til Posidonios som en av de som hadde bidratt mest til filosofien. Hans betydning og innflytelse på filosofisk tenkning varte fram til middelalderen, slik som det er vist med siteringer i bysantinske Suda, middelalderens store leksikon.
På et tidspunkt oppfattet forskerne Poseidonios’ innflytelse på nær hver eneste påfølgende forfatter, enten vedkommende skribent var det bevisst eller ikke. I dag synes Posidonios å være anerkjent som en med en spørrende og et omfattende sinn, i seg selv ikke fullstendig original, men med et bredt syn som knyttet sammen, i henhold til hans underliggende stoiske filosofi, alle ting og deres årsaker og all kunnskap i et omfangsrik, forent verdenssyn.
Krateret Poseidonius på månen er oppkalt etter ham.
Nicoline Christine Hambro
Nicoline Christine «Nico» Hambro, født Harbitz (født 1. januar 1861 i Bergen, død 9. mai 1926) var en norsk politiker og forkjemper for kvinnesaken. Hun var i 1885 medstifter av Bergen Kvinnesaksforening, der hun var styremedlem i flere år. Hun var senere leder for Norske Kvinners Nasjonalråd fra 1916 til 1921.
Hun var også styremedlem i Bergen Sædelighedsforenings styre og stifter av arbeidshjem for kvinner.
Hun var datter av malermester Niels Andreas Harbitz og mor til Carl Joachim Hambro.
Sleepaway Camp
Sleepaway Camp (promotert som Nightmare Vacation i Storbritannia) er en amerikansk slasher-film skrevet og regissert av Robert Hiltzik, som også fungerte som utøvende produsent. Det er den første filmen i Sleepaway Camps filmserie, og forteller historien om en ung jente sendt til en sommerleir som blir stedet for en rekke drap kort tid etter hennes ankomst. Hovedrollene spilles av Felissa Rose, Katherine Kamhi, Paul DeAngelo, Mike Kellin (i sin siste filmopptreden), og Christopher Collet (i sin første).
Kondorer
Kondorfamilien (Cathartidae) eller kondorer (Cathartiformes) kalles også amerikagribber og vestgribber og er en familie av store rovfugler som finnes i Nord- og Sør-Amerika. Kondorene likner i bygning og levevis på de virkelige gribbene, men er i realiteten et slående tilfelle av konvergent evolusjon, ettersom begge gruppene først og fremst lever av åtsler Familien omfatter blant annet andeskondoren, som har et vingespenn som bare overgås av enkelte langvingede albatrosser.
Sleepaway Camp
Filmen ble utgitt under glansdagen for slasherfilmer, og er kjent for sin beryktede twist ending, anses å være en av sjangerens mest sjokkerende. Siden utgivelsen har filmen oppnådd en positiv kritisk respons og en kultfølger. Den ble etterfulgt av tre oppfølgere, Sleepaway Camp II: Unhappy Campers (1988), Sleepaway Camp III: Teenage Wasteland (1989) og ''Return to Sleepaway Camp' (2008).
Kondorer
På engelsk brukes begrepet «condors» bare om andes- og kaliforniakondor, mens gruppen som sådan refereres til som «New World vultures».
Beskrivelse
Kondorer er store gribbeliknende fugler med et nakent hode og delvis naken hals. Nebbet er krumt og klørne kraftige. Disse tilpasningene likner dem vi finner hos gribber, og kondorene lever i stor grad på samme måte. Hovednæringen er åtsler, men de kan i sjeldne tilfeller også ta levende dyr. De har delvis vært utsatt for utryddelsesjakt fordi de har blitt beskyldt for å ta lam.
Tross likheten med gribber stammer kondorene fra en annen gruppe. I en tid har man trodd at kondorene var i nær slekt med storkefugler, i motsetning til de virkelige gribbene som er haukefugler. , men nå peker nyere forskning i retning av at kondorene kan bli skilt ut i sin egen orden - Cathartiformes. Fellestrekkene skyldes at de to gruppene har utviklet seg til å leve på samme måte, som åtseletere i tørre strøk. Kondorer jakter først og fremst med en høyt utviklet luktesans, mens de virkelige gribbene baserer seg på synet.
Inndeling
Inndelingen følger HBW Alive og er i henhold til Houston (2019). Norske navn på artene følger Norsk navnekomité for fugl og er i henhold til Syvertsen et al. (2008, 2017).
Greenfee
Mange klubber har greenfee-medlemmer (også kalt non-residents). Medlemsformen innebærer at medlemmet bor langt unna golfbanen og derfor kan bli medlem til en lavere pris enn fullverdige medlemmer. Greenfee-medlemmer må betale, ofte redusert, greenfee hver gang de spiller.
Prosopocoilus squamilateris
Prosopocoilus squamilateris er en bille som hører til familien hjortebiller (Lucanidae) i gruppen skarabider (Scarabaeoidea).
Utbredelse
Arten er utbredt fra Thailand i vest til Java i øst.
Mecocorynus
Mecocorynus er en slekt av snutebiller (Curculionidae) som lever på busker og trær. De er små, korte og høyr hvelvede, og kroppen er dekket av skjell i ulike farger, noen av disse er som oftest oppstående og hårlignende og gir billene et "bustete" utseende. Snuten er lang, men den holdes vanligvis bakoverbøyd slik at den ikke er synlig ovenfra. Navnet Cryptorhynchus betyr "skjult snute".
Bruno Taut
Bruno Julius Florian Taut, født 4. mai 1880 i Königsberg, død 24. desember 1938 i Istanbul, var en tysk arkitekt og byplanlegger. Han var bror til Max Taut.
Dallam County
Dallam County er et fylke i den amerikanske delstaten Texas. Det ligger i den nordvestlige delen av staten og grenser mot Sherman County i øst og mot Hartley County i sør. Det har også grense mot delstatene Oklahoma i nord og New Mexico i vest.
Bruno Taut
Bruno Taut ble berømt for sin glasspaviljong på Deutscher Werkbunds utstilling i Köln 1914. 1921-1924 var han byarkitekt i Magdeburg. Flere av Tauts bygninger ble i 2008 satt på UNESCOs liste over verdensarven under tittelen Modernistiske boligområder i Berlin.
Dallam County
Dallam Countys totale areal er 3 899 km² hvorav 1 km² er vann. I 2000 hadde fylket 6 222 innbyggere og administrasjonssenteret ligger i byen Dalhart. Dallam County har fått sitt navn etter advokaten og avismannen James Wilmer Dallam.
Mecocorynus
Utbredelse
Slekten er utbredt i Afrika og Asia.
Hartley County
Hartley Countys totale areal er 3,790 km² hvorav 2 km² er vann. I 2000 hadde fylket 5,537 innbyggere og administrasjonssenteret ligger i byen Channing. Hartley County ble grunnlagt i 1876 og har fått sitt navn etter lovgiverne og advokatene Oliver C. Hartley og Rufus K. Hartley.
Arne H. Krumsvik
Arne Håskjold Krumsvik (født 3. oktober 1966 i Volda) er en norsk medieviter og tidligere journalist, og er rektor ved Høyskolen Kristiania (fra 2018).
Krumsvik har ph.d. i medievitenskap fra Universitetet i Oslo (2009). Han var professor i journalistikk ved Institutt for journalistikk og mediefag ved Høgskolen i Oslo og Akershus (2012-2017) og deretter instituttleder ved Institutt for medier og kommunikasjon ved Universitetet i Oslo (2017–2018). Krumsvik forsker på forutsetninger for ytringsfrihet og journalistikk, og var sekretær for det regjeringsoppnevnte Mediestøtteutvalget. Fra 2011 er han nestleder i Medieklagenemnda,. Han har vært nettsjef i VG og Dagbladet, kanalsjef i Scandinavia Online, sjefredaktør i Romerikes Blad og radiosjef i Kanal 24.
Krumsvik har bl.a. skrevet boken Medienes privilegier (2011), og redigert bøkene Innovasjon og verdiskaping i lokale medier (2014, med Lisbeth Morlandstø), Media Innovations: A Multidisciplinary Study of Change (2013, med Tanja Storsul) og Journalistikk i en digital hverdag (2008, med Rune Ottosen). i 2017 startet han podcasten Krumsvik & Co der han inviterer gjester for å diskutere tematikk knyttet til media og utdanning.
Sleepaway Camp II: Unhappy Campers
Sleepaway Camp II: Unhappy Campers er en amerikansk skrekkomedie som hadde premiere i 1988. Det er en oppfølger til Sleepaway Camp Hovedpersonen Angela Baker blir spilt av Pamela Springsteen, Bruce Springsteens søster.
Handling
Fem år etter den siste filmen forteller en jente vennene sine rundt bålet om Angela Baker-drapene, og Angela, som leder sommerleiren, kommer for å be henne om å gå tilbake til hyttene. De to kommer inn i en krangel, og Angela dreper jenta. Senere begynner unge mennesker å dø igjen, og Angela Baker blir avslørtsom morder.
Charles Axtell
Charles Sumner Axtell (født 29. januar 1859 død 24. november 1932) var en amerikansk skytter som deltok i de olympiske leker 1908 i London.
Axtell ble olympisk mester i skyting under OL 1908 i London. Han var med på det amerikanske laget som vant lagskytingen med pistol 50 yards med 1914 poeng foran Belgia med 1863. De andre på laget var James Gorman, Irving Calkins og John Dietz. Det var sju lag med fire mann på hvert som deltok i konkurransen som ble gjennomført 11. juli. Axtell skjøt 468 poeng som var det svakeste resultatet på det amerikanske laget. I den individuelle konkurransen, pistol 50 yards, kom han på fjerdeplass med 480 poeng.
Anders Børresen Hasle
Hasle begynte som ung gutt i skomakerlære. Etter endt læretid reiste han i 1886 til sjøs og tok i 1888 styrmannseksamen. Reiste i tiden etter til Amerika, der han blant annet tilegnet seg kunnskap om skofabrikasjon. I begynnelsen av 1890-årene slo han seg ned i Sandefjord, og etablerte i 1893 en trikotasjeforretning kombinert med skomakeri. I 1908 startet han Sandefjord skofabrikk.
Hasle deltok i mange år i det kommunale og politiske liv i Sandefjord. Han var medlem av bystyret i 40 år, fra 1899 til sin død. I rundt 25 år satt han i formannskapet, og han var ordfører 1905–1907. Han hadde ellers mange verv på ulike arenaer: blant annet i styret i Sandefjord Sparebank og Sandefjords Handelsbank og i representantskapet i Privatbanken i Sandefjord. Han var aktiv i avholdsbevegelsen og i religiøst arbeid.
Hasle var vararepresentant til Stortinget for bykretsen Larvik og Sandefjord 1916–1918. Han møtte høstsesjonen 1917 og store deler av 1918 og satt da i tollkomiteen.
Hanekamp
Hanekamp er en sport der to haner som kjemper mot hverandre om å stå høyest på rangstigen. Raser som avles spesielt for hanekamper kalles kamphøns. Kampene kan føre til at den ene fuglen blir lemlestet eller dør, derfor klassifiseres denne sporten som en blodsport i de fleste industriland.
Historie
I India og Hellas foregikk det oppdrett og avl av kamphøns lenge før raseavlen ble populært. Da Julius Cæsar invaderte England i 54 f.Kr. slo hanekampene ann som underholdning også der. Til og med engelske prinser og indiske rajaer konkurrerte. Fornøyelse og veddemål var det primære, og det kunne være store penger å tjene på premier eller salg av veltrente haner.
Utseende
Felles for kamphønsene er at de har høyreist holdning og en muskuløs og kraftig kropp, med forholdsvis lite hode. De har liten eller ingen kam. Indiske kamphøns, Asil og moderne engelske kamphøns er eksempler på kamphønsraser.
Lego Harry Potter: Years 1–4
Lego Harry Potter: Years 1–4 er et videospill i Lego-videospillserien, utviklet av Traveller's Tales og utgitt av Warner Bros. Spillet er basert på Harry Potter, og historien i spillet dekker de fire første bøkene og filmene om Harry Potter.
Gameplay
Gameplayet i Lego Harry Potter er veldig lignende det som finnes i tidligere Lego-spill, hvor vekten ligger i å samle og utforske. Å utføre besvergelser er en stor del av spiller, og det er et veldig bredt spekter av besvergelser å lære ettersom man gjør framgang i spillet. Det er også mulig å lage eliksirer, som kan hjelpe spilleren å fullføre nivået om eliksiren er laget riktig. Man skal også komme seg gjennom skoletimer og mestre å fly på sopelimer. Det er også mulig å velge mellom over 100 forskjellige karakterer å bruke spillet gjennom.
Mørd
Magical objects in Harry Potter
Sørsudansk pund
Sørsudansk pund (eng: South Sudanese Pound) er valutaen i Republikken Sør-Sudan. Den er inndelt i 100 piastre. Valutaen ble vedtatt av Sør-Sudans lovgivende forsamling rett før løsrivingen fra Sudan 9. juli 2011. Den ble innført 18. juli 2011, og erstattet det sudanske pundet med pari kurs, 1:1.
Sedlene har bilde av John Garang, den tidligere lederen for opprørsbevegelsen SPLA (Sudan People's Liberation Army). Det vil produseres sedler i 1, 5, 10, 25, 50 og 100 pund, samt 5, 10, og 25 Piastre. Mynter skal produseres i 1, 5, 10, 25 og 50 piastre.
Micah Richards
Micah Lincoln Richards (født 24. juni 1988) er en tidligere engelsk fotballspiller.
Han ble født i Birmingham og vokste opp i Leeds og spilte skoleguttfotball der før han ble hentet til Manchester City FC i 2001. Han kan spille både høyreback og midtstopper og debuterte for A-laget som reserve mot Arsenal i oktober 2005. Den 15. november 2006 debuterte han for Englands herrelandslag i fotball mot Nederlands herrelandslag i fotball i en vennskapskamp.
Amerikasølvlind
Antall lindearter i Nord-Amerika er omstridt. I Flora of North America anerkjennes bare én art, Tilia americana. Silvics of North America har tre arter, T. americana, T. caroliniana og T. heterophylla. I denne artikkelen følges Piggot (2012) som anerkjenner to arter. Den andre er svartlind (T. americana i snever betydning).
Amerikasølvlind blir opptil 27 m høy med en stammediameter på 91 cm. Bladene er store, 7–19 cm lange, 6–14 cm brede, plutselig tilspissede, fintannede og med sterkt asymmetrisk basis. Oversiden av bladene er grønn og glatt, og undersiden er sølvhåret. Blomstene sitter 10–24 sammen i en hengende kvast. Frukten er kulerund, 13 mm i diameter og håret.
Arten deles i fire underarter som skilles på behåringen til bladene:
Trærne som har blitt regnet til Tilia mexicana, tilhører subspp. floridana og occidentalis.
Charlotte Hovring
Charlotte Hovring (født 3. september 1979 i Bærum) er en norsk curlingspiller. Hun spiller til daglig i Snarøen Curling Club.
Charlotte Hovring har også deltatt i følgende internasjonale mesterskap for det norske landslag:
The Mystery of Time and Space
I spillet må brukeren åpne dører ved hjelp av å finne skjulte gjenstander og skjulte beskjeder, samt at han/hun må løse gåter. Da spillet ble lansert på nettet for første gang bestod det kun av ett rom. I ettertid har det blitt tilføyd stadig flere rom og pr. mai 2008 inneholder spillet 20 rom man må komme seg gjennom før man er endelig ute.
MOTAS regnes av mange som det første spillet i denne sjangeren, og det spillet som gjorde denne spillsjangeren populær.
Tricia Helfer
Tricia Helfer (født 11. april 1974) er en canadisk modell og skuespillerinne, best kjent for sin rolle som «Number Six» i science fiction-serien Battlestar Galactica (2003–2009).
Tidlig liv og familie
Helfer ble født i landlige omgivelser i Donalda, Alberta i Canada. Hun vokste opp på familiens korn-gård. Hun har svenske, norske, tyske og engelske aner. Hun har en søster som heter Tammy. Hun er gift med Jonathan Marshall, som er en advokat i Los Angeles
Modell
17 år gammel ble hun oppdaget av en speider for et modellbyrå, mens hun stod i kø til en lokal kinoforestilling. I 1992 vant hun Ford Models sin Supermodel of the World-konkurranse og ble signert av Elite Model Management like etter det, og er nå hos Trump Model Management. Hun har vært med i flere reklame-kampanjer, bl.a for Ralph Lauren, Chanel, Victoria's Secret og Giorgio Armani. Helfer har vært med i moteshow for Carolina Herrera, Christian Dior, Claude Montana, Givenchy, John Galliano, og Dolce & Gabbana. Helfer har bl.a vært på fremsidene av Flare, Amica, ELLE, Cosmopolitan, Marie Claire, og Vogue. Hun har også posert toppløs, men ikke helt naken i februar 2007-utgaven av Playboy.
Fjernsyn og film
Mens hun arbeidet i New York som en modell, ledet Helfer et canadisk tv-show ved navn Ooh La La. Hun flyttet så til Los Angeles i 2002 for å bli en skuespiller på full tid. Hennes første rolle var en rolle som "Sarah" på tv-serien Jeremiah. Etter det spilte hun rollen som en modell i en epiosde av CSI: Crime Scene Investigation. I 2002 spilte Helfer hovedrollen som "Eva" i en uavhengig film White Rush.
Battlestar Galactica
I 2003 ble tv-serien fra 1970-tallet, Battlestar Galactica brakt tilbake til live, selv om det i første omgang var i form av en tre timer lang miniserie. Helfer spilte rollene som «Number Six», en type cylon i menneskeform, samt et skytsengelaktig vesen. Miniserien ble etterhvert en pilot for den nye science fiction-serien Battlestar Galactica. Battlestar Galactica ble filmet for det meste i Vancouver, Canada, og varte i fire sesonger.
Helfer hadde også rollen som "Kilian Qatar" i videospillet fra Electronic Arts Command & Conquer 3: Tiberium Wars, sammen med medspiller fra Battlestar Galactica, Grace Park.
Priser og nominasjoner
Leo Awards
Utvalgt filmografi
Listene under er ikke komplett, se Internet Movie Database – Tricia Helfer
Sandefjord skofabrikk
Sandefjord Skofabrik A/S ble etablert i 1908 av Anders Børresen Hasle. I dag produseres det ikke sko i Sandefjord, men Sandefjord Skofabrikk eksisterer fortsatt som salgsorganisasjon.
Produksjonen
Varemerket til Sandefjord Skofabrikk A/S het National. I starten spesialiserte fabrikken seg på produksjon av sandaler, men etterhvert ble produksjonen utvidet. Fra midten av 1970-tallet ble produksjon av vanlig sko avviklet ved fabrikken og man gikk over til produksjon av vernesko.
Historikk
Fra en beskjeden start i 1908, med få ansatte, hadde Skofabrikken fram til 1914 arbeidet seg opp til en landskjent bedrift med en arbeidsstyrke på omtrent 120 kvinner og menn. Fabrikken hadde stadig blitt utvidet, og produksjonen økt fra år til år. I de første årene holdt virksomheten til i et nedlagt garverilokale. Maskinene hadde Hasle kjøpt fra en nedlagt skofabrikk i Kragerø. Til og begynne med spesialiserte fabrikken seg på produksjon av sandaler, men etterhvert ble produksjonen utvidet til å gjelde bl.a. sliteskotøy. I 1914 kom verdenskrigen som skapte gode tider i form av økt etterspørsel etter skotøy.
I 1915 ble Hasles fabrikk rammet av en bybrann i Sandefjord. Med utgangspunkt i de gode resultatene før brannen, besluttet Hasle å utvide virksomheten. Dette ville kreve økt kapital, noe som førte til at fabrikken gikk over til aksjeselskap. I løpet av 1916 ble den nye fabrikkbygningen reist, og i tillegg en stor forretningsgård mot Storgaten. Fabrikken hadde så flere gode år med full drift. I tiden etter første verdenskrig ble situasjonen vanskelig for skofabrikkene, i hovedsak på grunn av utenlandsk konkurranse. Flere skofabrikker ble avviklet på den tiden. Ledelsen i Sandefjord Skofabrik A/S hadde spart seg opp reserver til å møte vanskelige tider, og kunne derfor produsere med underskudd i noen år. Etter 1927 gikk bedriften igjen med overskudd.
I 1933 ble det foretatt store utvidelser ved stor tilbygning til fabrikklokalene og ved innkjøp av nye maskiner. I mange år var fabrikken Sandefjords største industrielle bedrift.
Under 2. verdenskrig sank virksomheten noe. I perioder stoppet produksjonen delvis opp, og arbeidsstokken ble redusert. I etterkrigsårene fulgte en positiv utvikling. Økt kapasitet og nye moderne produksjonsmetoder kombinert med gradvis bedre råvaretilgang og økt etterspørsel, ga gode resultater for fabrikken.
Omsetningen økte utover på 1950-tallet. I 1956 fikk Sandefjord Skofabrik A/S byggetillatelse til en ny fabrikk. Den nye fabrikken fikk navnet A/S Tempo og ble en søsterfabrikk til Sandefjord Skofabrik A/S. Fabrikkene hadde felles teknisk og økonomisk administrasjon. A/S Tempo hadde som oppgave å produsere skotøy etter en ny metode; vulkanisering. Den nye metoden gjorde det mulig å redusere produksjonstiden i siste halvdel av arbeidet med skoen. I 1963 ble det dannet et nytt produksjonsselskap; A/S Ekko. Fabrikkens navn ble da endret: A/S Tempo og A/S Ekko. Virksomheten ble da flyttet over fra Kongensgt. 2a til nye fabrikkanlegg i Skiringssalsveien 9.
Den stadig økende konkurransen fra utenlandet ble etterhvert merkbar for fabrikken på 1970-tallet. Blant annet ble det nødvendig å redusere arbeidsstyrken. I 1973 ble det vedtatt å samle hele produksjonen i den ene fabrikkhallen da arbeidsstokken nå var redusert til 70. Samtidig ble A/S Tempo og A/S Ekko fusjonert til Sandefjord Skofabrik A/S.
På midten av 1970-tallet ble produksjon av vanlig sko avviklet ved fabrikken, noe som bunnet i økt konkurranse på markedet. Man gikk over til produksjon av vernesko.
Idag står Sandefjord Skofabrik A/S som en av de få gjenlevende skofabrikker i landet. Fabrikken har drevet skoproduksjon i 90 år, og har vært en viktig hjørnestensbedrift i Sandefjord. Sandefjord Skofabrik A/S har vært en av de største avtagere av kvinnelig arbeidskraft i byen. I 1998 ble imidlertid den delen av produksjonen som består av nåtling lagt til Ungarn, noe som ble nødvendig ut ifra et kostnadsperspektiv. Dette førte til at mange av fabrikkens kvinnelige ansatte måtte sies opp.
I 1995 mottok bedriften Fortidsminnemerkeforeningens (avd. Vestfold) vernepris. Prisen ble gitt bedriften for et særdeles godt bevart 1960-talls bedriftsinteriør.
Sandefjord Skofabrik A/S er en familiebedrift. I 1937 overtok Anders B. Hasles sønn Einar lederstillingen, senere sønnesønnen Leif. Leif A. Hasle trakk seg ut som daglig leder i 1993 etter å ha vært ansatt i firmaet i 50 år hvorav 28 år som disponent.
Proagapete
Proagapete er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, slanke trebukker med forkortede dekkvinger. Antennene er slanke og litt lengre enn kroppen. Pronotum er firkantet, noe innsnevret ved roten. Dekkvingene er korte og tilspissede, slik at de ikke dekker bakkroppen eller flygevingene.
Utbredelse
Artene er utbredt i Australia.
Toppåsen skole
Toppåsen skole er en offentlig barneskole på Holmlia i Oslo etablert i 1988. Skolens elever kommer hovedsakelig fra Holmlia og Prinsdal, men også et mindretall fra Hallagerbakken skole.
Andrei Gheorghe
Andrei Dan Gheorghe (født 14. september 1987) er en rumenskfødt guatemalansk moderne femkjemper. Han representerte landet sitt under Sommer-OL 2012 i London, der han ble nummer 31.
Da han var 13 år gammel emigrerte han sammen med familien sin fra Romania til Guatemala. Faren hans, Marian Viorel Gheorghe, representerte Romania i sommer-OL i Barcelona i 1992 i samme gren.
Prosopocoilus tragulus
Utseende
En middelsstor til stor (hannene 27-59 millimeter), kraftig, matt, svart hjortebille, pronotums sider og bakkant og dekkvingene rødbrune eller gulbrune. Store hanner har kraftige, lange, krumme kjever med noen få tenner. Hodet er uten påfallende kjøler eller knøler, pannen foran bredt, U-formet innbuktet. Antennene har en tre-leddet vifte. Pronotum er betydelig bredere enn langt, rundet. Hunnen er mindre enn hannen, uten forstørrede kjever, svært blank, svart med mørkrøde kanter. Hodet er grovt og kraftig punktert.
Levevis
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.
Utbredelse
Arten er utbredt på Ny-Guinea, Timor og Molukkene.
John Stow
John Stow (født ca. 1525 i London, død 6. april 1605 i London) var en engelsk historiker og antikvar, særlig kjent for sine beskrivelser av 1500-tallets London.
Bakgrunn
Stow var av håndverkerfamilie; faren og farfaren var lysestøpere. Sjøl gikk han i skredderlære, og drev også i perioder som skredder. Hans store lidenskap var imidlertid å studere fortidas London, både i arkivene og gjennom sporene av eldre bygningsrester og anlegg. Han kom etter hvert i kontakt med ledende antikvarer i samtida, bl.a. William Camden.
Historiker
I 1561 publiserte han sitt første arbeid, The woorkes of Geffrey Chaucer.
I 1565 fulgte Summarie of Englyshe Chronicles, som ble trykt i flere opplag i Stows levetid, med små endringer fra gang til gang. Det skal ha vært et eksemplar av førsteutgaven i Grenville library. I British Museum er det utgaver fra 1567, 1573, 1590, 1598 og 1604. Stow nevnte i 1567 en rivaliserende publikasjon av Richard Grafton (c. 1500 - c. 1572) i ekstremt bitre ordelag. Begge omskrev i stillhet sin motstanders arbeider.
Som en følge av sin interesse for eldre bøker og manuskripter ble han av myndighetene mistenkt for papisme. I 1568 ble hans hjem ransaket, og det ble laget en fortegnelse over visse bøker som «forsvarte papismen»; men han må ha klart å overbevise sine granskere om sitt korrekte protestantiske sinnelag. Et nytt forsøk på inkriminere ham i 1570 slo også feil. Også hans Annales, or a Generale Chronicle of England from Brute until the present yeare of Christ 1580 fra 1580 ble gjenutgitt i flere opplag. Seinere skrev han en større oversikt over Englands historie, men manuskriptet til denne er gått tapt.
Det verket som Stow er best kjent for, er Survey of London fra 1598. Dette gir en detaljert beskrivelse av London på Elisabeth Is tid. Blant annet sørget Stow over den tiltagende bebyggelsen av beitemarkene rundt Tower of London, der han hadde lekt som barn og hentet melk fra budeiene: «...denne allmenningen, som burde være åpen og tilgjengelig for alle...og iblant er byens skjønnhet, er blitt så skjemt av skitne stuer, inngjerdinger og skur...at noen steder er det knapt fremkommelig».
Foruten egne verker sto han også bak gjenutgivelsen av flere eldre krøniker og historieverk. Stows manuskripter finnes oppbevart i Harleian collection ved British Museum. Han ligger gravlagt på St. Andrew Undershafts kirkegård i London. Noen rik mann ble han ikke av sine skrifter - på slutten av sitt liv ble han tildelt en «tiggerlisens» av kong James. Graven hans er markert ved en terrakottaskulptur, og hver år plasserer Londons Lord Mayor en ny fjærpenn i skulpturens hånd.
Pirion (album)
Pirion er et musikkalbum med Alf Prøysen, utgitt i 1968.
Johan Price-Pejtersen
Johan Price-Pejtersen (født 26. mai 1999) er en dansk syklist som konkurrerer i landeveissykling.
Han tok EM-gull i temporitt for U23-ryttere under EM i landeveissykling 2019 i Alkmaar, foran landsmannen Mikkel Bjerg og sveitseren Stefan Bissegger.
Han tok også VM-gull i temporitt for U-23 ryttere under VM i landeveissykling i Flanderen i 2021
Hermann Ehlers
Hermann Ehlers (født 1. oktober 1904 i Schöneberg, Berlin; død 29. oktober 1954 i Oldenburg) var en tysk politiker (CDU). Han ble innvalgt til Forbundsdagen i 1949 og var fra 1950 til sin død Forbundsdagens president. Ehlers var utdannet som jurist og fra 21. mars 1921 gift med Jutta, født Taubert (død 2002 i Sveits).
Natalja Narysjkina
Natalia Kirillovna Narysjkina (russisk: Наталья Кирилловна Нарышкина) (født, død ) var tsarina i Russland fra 1671 til 1676 i kraft av å være annen ektefelle til tsar Aleksej den første. Hun er videre kjent som mor til Peter den store.
Kjellrun Wilhelmsen
Kjellrun Alma Wilhelmsen (født 6. mars 1967 ) er en norsk samisk politiker. I periodene 2013–2017 og 2017–2021 representerte hun Nordkalottfolket (NKF) på Sametinget. Hun var innvalgt fra Sør-Norge valgkrets. I perioden 2017–2021 var hun medlem av Sametingets oppvekst-, omsorg- og utdanningskomité.
For tiden jobber hun som HR-seniorrådgiver i Bufetat region øst i Drammen.
Parasimus
Parasimus er en slekt av små, rødlige eller brunlige køllebiller.
Utseende
Små (gjerne 1,5-2 millimeter), brunlige køllebiller med svært kraftige, klubbeformede antenner.
Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.
Utbredelse
Slekten er utbredt i Sentral- og Vest-Afrika (Den demokratiske republikken Kongo, Elfenbeinskysten).
David (Verrocchio)
David av Andrea del Verrocchio er en bronsestatue i Firenze som antagelig ble gjort i tiden mellom 1473 og 1475 og som framstiller den unge religiøse helten David av Israel som har seiret over kjempen Goliat, hvis hode ligger ved den framtidige israelittiske kongens føtter. Statuen, 125 cm høy, ble bestilt av familien Medici og ble opprinnelige satt opp i Palazzo Vecchio i 1476, og betraktes som en av mesterverkene i italiensk renessanse. Statuens hensikt var ikke utelukkende religiøs ved å vise at det gode seiret over det onde og dens fiender, men hadde også en politisk side ved å være tenkt som en representasjon av Firenze, både som å være mer mektig enn de synes, og at de begge ble sett på som kommende stormakter.
Andrea del Verrocchio var den ledende skulptør i Italia på andre halvdelen av 1400-tallet, men var også maler og gullsmed. Verrocchio strebet etter teknisk perfeksjon og en realistisk representasjon av den menneskelige form. Blant de kommende kunstnere som ble trent og opplært i hans verksted var blant annet Sandro Botticelli og Leonardo da Vinci, og det har blitt spekulert om modell for Verrocchios David var nettopp den unge eleven Leonardo.
De to skulpturene skilte seg i teknikk. Donatellos statue er i lukket i form av en «S» som lemmer og objekter er sentrert rundt, mens Verrocchios mer åpne skulptur stikker sverd og albuer ut og fra den sentrale kjernen. Som hos Donatello ligger Goliats hode mellom heltens føtter, men det er tvilsomt at det var Verrocchios opprinnelige hensikt. Da statuen ble utstilt i det amerikanske nasjonalgalleriet National Gallery of Art i Washington i 2010 ble hodet som hadde ligget mellom Davids føtter i 527 år plassert til høyre for David på hans sokkel, noe som kunsthistorikerne mente var i henhold til Verrocchios opprinnelige plan. Det gir en diagonal til skulpturens totale samspill. En voksmodell av skulpturen viser at Goliats hode hadde blitt endret i forhold til skulpturen, håret var kappet og skallen gjort smalere. Kunstnerens fingeravtrykk er funnet i både voksen og siden bevart i bronsen. Dette er blitt tolket som et holdepunkt for at hodet hadde opprinnelige en annen plassering i utgangspunktet, men ble endret i for å kunne plassere skulpturen på en smal pidestall ved siden av døren til Palazzo Vecchio i Firenze, setet for byens myndigheter.
Rolf Larsen
Rolf Larsen er navnet til flere personer:
Prøysens jul
Prøysens jul er et musikkalbum med Alf Prøysen, utgitt i 1990.
Domènec Balmanya
Domènec Balmanya i Perera (født 29. desember 1914, død 14. februar 2002) fra Girona i Spania, var en spansk fotballspiller og -trener. Som spiller var Balmanya mest i FC Barcelona og FC Sète i Frankrike, sistnevnte som resultat av at han hoppet av under borgerkrigen. Balmanya returnerte i 1941 til Spania etter borgerkrigen etter at det hadde blitt meklet på hans vegne om at han skulle slippe seks års utestengelse ved hjemkomst.
Balmanya markerte seg som trener ved å vinne Copa del Generalissimo og den første Messebycupen med Barcelona, men det ble bare to tredjeplasser i serien. Etter ryddige resultater som trener for Sète, Valencia, Real Betis og Málaga, sistnevnte rykket opp til nest øverste divisjon under ham, fikk han prøve seg som trener for Atletico Madrid. Der vant Balmanya sin eneste ligatittel.
Deretter ble Balmanya trener for etter José Villalonga. Hans innsats var i og for seg ryddig, Spania vant sin kvalifiseringsgruppe til EM i fotball 1968 mot, og , men tapte kvalifiseringens kvartfinale for regjerende verdensmester. Dermed var Spania ute. Balmanya ble erstattet som trener av Luis Molowny etter elleve kamper. Molowny fikk selv bare fire kamper.
Wisła
Wisła [], (tysk: Weichsel) er en 1 022 kilometer lang elv i Polen. Deler av nedslagsfeltet går inn i Slovakia, Hviterussland og Ukraina. Elven, som er Polens lengste, har sin kilde sør i landet ved fjellet Barania Góra (1,220 moh) i De schlesiske Beskidene. Utgangspunktet blir regnet som stedet der kildeelvene Biała Wisełka («Hvite lillewisła») og Czarna Wisełka («Sorte lillewisła») møtes.
Wisła danner et ca. 2 000 km² stort delta ved Gdanskbukta, og den er Østersjøens mest vannrike tilløp. Elva er lite brukt som transportåre, men er likevel forbundet med Oder, Nemunas og Dnepr via kanaler.
Byer ved Wisła
Elven passerer Polens hovedstad Warszawa og en rekke andre byer, her oppregnet fra sør mot nord, i strømretningen:
Mallory Comerford
Mallory Comerford (født 6. september 1997 i Kalamazoo, Michigan, USA ) er en svømmer fra USA som har spesialisert seg i frisvømming og som vant fem gullmedaljer under langbane-VM 2017.
Karriere
I desember 2016 ved Kortbane-VM i Windsor i Canada kom Comerford på 5. plass på 200 meter fri og vant to gull- og en sølvnmedalje i stafettene.
Ved universitetsmesterskapet i 2017 vant hun 200 yards fri med tiden 1.40,36 og delte seieren med Katie Ledecky.
Ved USAs svømmemesterskap i 2017, vant hun gullmedalje på 100 meter fri på ny USA-rekord på 52,81 og kvalifiserte seg til VM 2017.
Comerford vant sin første verdensmestertittel på langbane i 2017 i Budapest, Ungarn, på 4×100 m fri stafett. Hun satte nasjonsrekord på 100 meter fri på 52,59 på den første etappen. Hun fortsatte med å vinne gull i hver av de fem mulige stafettene – tre stafetter for kvinner og to mixed stafetter. På 4 × 100 meter fri mixed stafett satte Comerford og hennes lagkamerater Caeleb Dressel, Nathan Adrian og Simone Manuel ny verdensrekord med tiden 3.19,60.
Colleen McCullough
Under sitt første år med medisinstudier ved University of Sydney, fikk hun atopisk eksem på grunn av kirurgisk såpe, og hun fikk dermed beskjed om å oppgi sine drømmer om en gang å bli lege. I stedet gikk hun over til å studere nevrovitenskap og jobbet deretter i Royal North Shore Hospital i Sydney.
I 1963 flyttet hun til Storbritannia, hvor hun møtte formannen i nevrologi-avdelingen ved Yale University, som tilbød henne en jobb som førsteamanuensis ved Yale University. McCullough tilbrakte hele ni år fra 1967 til 1976 ved Instituttet for nevrologi ved Yale Medical School i New Haven, Connecticut, USA. På denne tiden debuterte hun også som forfatter, og de to første bøkene hennes ble gitt ut.